
Predkladacia  správa

Správu o stave a vývoji finančného trhu za rok 2015 predkladá Národná banka Slovenska po jej schválení Bankovou radou NBS na základe povinnosti, ktorá Národnej banke Slovenska vyplýva z §1 ods. 3 písm. i) zákona č. 747/2004 Z. z. o dohľade nad finančným trhom v znení neskorších predpisov.

Predkladaná správa obsahovo nadväzuje na Správu o stave a vývoji finančného trhu za prvý polrok 2015.

Správa je rozdelená do troch častí. Obsahom prvej časti je súhrnný integrovaný pohľad na finančný sektor. V druhej časti je uvedená analýza finančného sektora za rok 2015 podľa jednotlivých sektorov. Popisuje súčasné trendy na finančnom trhu, zameriava sa na hospodárenie finančných inštitúcií a venuje sa rizikám, ktorým sú inštitúcie vystavené. Tretia časť obsahuje indikátory obozretnosti na makroúrovni.

Materiál nebol predmetom medzirezortného pripomienkového konania vzhľadom na jeho informatívny charakter.

Predložený materiál nemá vplyv na rozpočet verejnej správy, vplyv na podnikateľské prostredie, sociálne vplyvy, vplyvy na životné prostredie ani vplyvy na informatizáciu spoločnosti. 

